आलिया की फिल्म में नवाज ने किया था कैमियो, बोलीं- समय निकालने के लिए शुक्रिया
Nawazuddin Siddiqui Case Update - आलिया ने अपने एक्स हसबेंड नवाजुद्दीन सिद्दीकी को अपनी फिल्म ‘होली काऊ’ में गेस्ट अपीयरेंस देने के लिए शुक्रिया कहा है। आलिया और नवाजुद्दीन के बीच लंबे समय से लीगल बैटल चल रहा है। फिलहाल, आलिया अपने बच्चों के साथ दुबई में हैं।
हाल ही में आलिया ने अपने एक्स हसबैंड नवाजुद्दीन सिद्दीकी को अपनी फिल्म ‘होली काऊ’ में गेस्ट अपीयरेंस देने के लिए शुक्रिया कहा है। आलिया और नवाजुद्दीन के बीच लंबे समय से लीगल बैटल चल रहा है। फिलहाल, आलिया अपने बच्चों के साथ दुबई में हैं।
पिछले साल रिलीज हुई थी आलिया की फिल्म होली काऊ
फिल्म ‘होली काऊ’ को आलिया ने प्रोड्यूस किया है। फिल्म पिछले साल अगस्त में बॉक्स-ऑफिस पर रिलीज हो चुकी है। इस हफ्ते 19 अप्रैल को ये फिल्म अमेजन प्राइम वीडियो पर रिलीज हुई।
इस बीच न्यूज18 से बात करते हुए आलिया ने अपनी फिल्म में नवाजुद्दीन सिद्दीकी को काम करने के लिए शुक्रिया कहा।
उन्होंने कहा कि इस फिल्म में किसी लीड स्टार की जरूरत नहीं थी। इस वजह से उन्होंने सिर्फ गेस्ट के तौर पर फिल्म में नवाजुद्दीन को इंट्रोड्यूस किया।
नवाजुद्दीन को पता था कि हमें उनकी जरूरत है- आलिया 
आलिया ने न्यूज18 से बात करते हुए कहा- फिल्म में पुलिस वाले का किरदार निभाने के लिए हमें नवाजुद्दीन की जरूरत थी और वो ये बात अच्छी तरह जानते थे। उन्होंने फिल्म के लिए समय निकाला और हमनें उन्हें कास्ट कर लिया।
फिल्म से जुड़ा हर फैसला मैंने और डायरेक्टर साईं कबीर ने मिलकर लिया है। मुझे फिल्म का आइडिया पसंद आया था। हम दोनों ने साथ मिलकर फिल्म के लिए एक्टर्स को कास्ट किया है।
फिल्म को स्टार फेस नहीं अच्छा एक्टर चाहिए था- आलिया 
जब आलिया से पूछा गया कि उन्होंने नवाजुद्दीन को फिल्म में लीड रोल क्यों नहीं दिया तो आलिया ने कहा- फिल्म में किसी स्टार फेस की नहीं बल्कि किसी अच्छे एक्टर की स्ट्रोंग परफॉरमेंस की जरूरत थी। संजय मिश्रा जी ने फिल्म में बेहतरीन काम किया है।
ये फिल्म आज के समय में काफी रेलिवेंट है। मुकेश भट्ट, सादिया और तिगु ने फिल्म में पूरे मन से काम किया।
फिल्म में लीड रोल में हैं संजय मिश्रा 
साईं कबीर इस फिल्म के डायरेक्टर हैं और संजय मिश्रा लीड एक्टर के तौर पर नजर आ रहे हैं। ये फिल्म एक मुस्लिम आदमी की कहानी है जिसकी गाएं खो जाती हैं। फिल्म में संजय मुस्लिम आदमी का किरदार निभा रहे हैं जबकि नवाजुद्दीन पुलिस वाले की भूमिका में हैं।
इनके अलावा फिल्म में तिगमांशु धुलिया और सादिया सिद्दीकी भी हैं।
आलिया ने नवाजुद्दीन पर लगाए थे मारपीट के आरोप 
आलिया और नवाजुद्दीन के बीच लंबे समय से विवाद चल रहा है। बीते दिनों नवाजुद्दीन ने आलिया पर मानहानि का केस लगाया था और उनसे माफी मांगने के साथ 100 करोड़ रुपए के हर्जाने की डिमांड की थी। कुछ दिनों पहले आलिया ने कहा था कि वो जल्द ही नवाजुद्दीन से डिवोर्स लेंगी और बच्चों की कस्टडी के लिए भी लड़ेंगी।
इस पर नवाजुद्दीन ने कहा था कि वो नहीं चाहते कि उनके बीच चल रहे विवाद का असर बच्चों की पढ़ाई पर पड़े।
हम जल्द ही सुलझा लेंगें अपनी लड़ाई- आलिया 
इटाइम्स से बात करते हुए आलिया ने नवाजुद्दीन के साथ अपने रिश्ते पर कहा- फिलहाल हम दुबई में हैं और मेरे बच्चे खुश हैं। कोर्ट ने कहा है कि हमारे विवाद की वजह से बच्चों की पढ़ाई पर कम से कम असर पड़ना चाहिए।
कोर्ट ने नवाज से कहा है कि हम इस मामले को जल्द से जल्द आपस में सुलझा लें। कोर्ट के नवाज से कहा है कि वो दुबई में रहने के दौरान ये ध्यान रखें कि हमें किसी तरह की तकलीफ न हो।